wickkiey/tamil-wikipedia-chunked huggingface dataset:
# பை மாறிலியின் அண்ணளவாக்கங்கள்

## மத்திய காலம்

கி.பி. 1000 வரை பையின் பெறுமானம் பத்து தசம தானங்களுக்கும் குறைவாகவே அறியப்பட்டிருந்தது.  
கி.பி. 499இல் இந்தியக் கணிதவியலாளரான ஆரியபட்டர் ஐந்து பொருளுடைய இலக்கங்களுக்கு <math>\pi</math>இன் பெறுமானத்தைக் கண்டறிந்தார். ஆர்யபட்டீயத்தின் இரண்டாம் பாகமான கணித பதத்தில் ஆரியபட்டர் பின்வருமாறு குறிப்பிடுகின்றார்.  
இதன் பொருள் "100ஓடு நான்கைக் கூட்டுக, எட்டால் பெருக்கிய பின் 62000ஐக் கூட்டுக. 20000ஐ விட்டமாக உடைய வட்டத்தின் சுற்றளவின் அண்ணளவான பெறுமானமே இதன் தீர்வு ஆகும். இந்த விதியின் மூலம் சுற்றளவுக்கும் விட்டத்துக்குமிடையிலான தொடர்பு தரப்பட்டுள்ளது" என்பதாகும்.  
இன்னொரு விதத்தில், <math>(4 + 100) \times 8 + 62000</math> என்பது 20000ஐ விட்டமாக உடைய வட்டத்தின் சுற்றளவு ஆகும் எனக் கூறலாம். இது என்ற பெறுமானத்தை நான்கு தசம தானங்களுக்குத் திருத்தமாகத் தருகிறது.
# பை மாறிலியின் அண்ணளவாக்கங்கள்

## 16 தொடக்கம் 19ஆம் நூற்றாண்டு வரை

ஆங்கிலக் கணிதவியலாளரான வில்லியம் ஷங்க்ஸ் என்பவர் பையை 707 தசம தானங்களுக்குக் கணிப்பிடுவதற்கு 20 ஆண்டுகளைச் செலவளித்துள்ளார். இது 1873இல் நிறைவேற்றப்பட்டாலும் முதல் 527 தசம தானங்கள் மாத்திரமே சரியானவையாக இருந்தன.
# பை மாறிலியின் அண்ணளவாக்கங்கள்

## 20ஆம் நூற்றாண்டு

இந்தியக் கணித மேதையான இராமானுசன் பைக்கு <math>\sqrt\sqrt {2143 \over 22}</math> என்ற அண்ணளவாக்கத்தைக் கண்டுபிடித்தார். அதன் பின்னர், 1944இல் கணிப்பானின் உதவியுடன் வில்லியம் ஷங்க்ஸின் கணிப்பில் அவர் 528ஆவது தசம தானத்தில் தவறொன்று விட்டுள்ளார் என்பது கண்டுபிடிக்கப்பட்டது. 1989இல் ஐ. பி. எம். 3090 என்ற மீக்கணினியின் மூலம் ஒரு பில்லியன் தசம தானங்கள் வரை பையின் பெறுமானம் கண்டறியப்பட்டது. பின்னர், 1999ஆம் ஆண்டில் டோக்கியோ பல்கலைக்கழகத்தில் மீக்கணினி ஒன்றின் உதவியுடன் பையின் பெறுமானம் 200 பில்லியன் தசம தானங்கள் வரை கண்டுபிடிக்கப்பட்டது.
# பை மாறிலியின் அண்ணளவாக்கங்கள்

## 21ஆம் நூற்றாண்டு

2009 ஆகஸ்டில் சப்பானில் சப்பானிய மீக்கணினியின் மூலம் அண்ணளவாக 29 மணித்தியாலங்களில் பையின் பெறுமானம் 2.6 டிரில்லியன் இலக்கங்கள் வரையில் கண்டுபிடிக்கப்பட்டது. பின்னர் 2009 திசம்பரில் வீட்டுக் கணிப்பொறி ஒன்றின் மூலம் பையின் பெறுமானம் 2.7 டிரில்லியன் தசம தானங்கள் வரையில் கண்டுபிடிக்கப்பட்டது. இந்தக் கணிப்பொறியில் கணித்தற் செயற்பாடுகள் இரும முறையில் நடைபெற்று, பதின்ம முறையில் முடிவுகள் வெளியிடப்பட்டன. இதற்கு மொத்தம் 131 நாட்கள் எடுத்தன.  
பின்னர், 2010 ஆகஸ்டில் ஷிகெரு கொண்டோ என்பவர் ஒரு கணிப்பொறியின் உதவியுடன் பையின் பெறுமானத்தை ஐந்து டிரில்லியன் இலக்கங்கள் வரை கண்டுபிடித்தார். இந்தச் செயற்பாடு மே நான்காம் திகதியிலிருந்து ஆகத்து மூன்றாம் திகதி வரை இடம்பெற்றது. 2011 அக்டோபரில் சிறந்த வன்பொருளைப் பயன்படுத்தியின் மூலம் பத்து டிரில்லியன் இலக்கங்கள் வரை பையின் பெறுமானத்தைச் சரியாகக் கண்டறிந்து ஷிகெரு கொண்டோ தன்னுடைய சாதனையைத் தானே முறியடித்தார்.
# எழும் தொடர்பெருக்கம்

கணிதத்தில், **எழும் தொடர்பெருக்கம்** அல்லது **ஏறும் தொடர்பெருக்கம்** (*rising factorial*) என்பது x -லிருந்து தொடங்கி தொடர்ந்து வரும் அடுத்தடுத்த n எண் காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,  
:<math>x^{(n)}=x(x+1)(x+2)\cdots(x+n-1). </math> ஆகும்.  
இக்கட்டுரையில் எழும் தொடர்பெருக்கத்தைக் குறிக்க, என்ற குறியீடு பயன்படுத்தப்படுகிறது. எழும் தொடர் பெருக்கமானது *போக்கம்மர் சார்பு* அல்லது *போக்கம்மர் பல்லுறுப்புக்கோவை* அல்லது *ஏறும் தொடர்பெருக்கம்* எனவும் அழைக்கப்படுகிறது.  
முதல் எழும் தொடர்பெருக்கங்கள் சில:  
<math>x^{(0)} = 1 \,</math>  
<math> x^{(1)} = x\,</math>  
<math>x^{(2)} = x(x+1) = x^2+x \,</math>  
<math>x^{(3)} = x(x+1)(x+2) = x^3+3x^2+2x \,</math>  
<math>x^{(4)} = x(x+1)(x+2)(x+3) = x^4+6x^3+11x^2+6x\,</math>
# எழும் தொடர்பெருக்கம்

## பண்புகள்

சாதாரண தொடர்பெருக்கத்தை எழும் தொடர்பெருக்கம் மூலமாக பின்வருமாறு எழுதலாம்:  
:<math> n ! = 1^{(n)}\, </math>  
ஒரு ஈருறுப்புக் கெழுவை எழும் தொடர்பெருக்கத்தின் மூலம் எழுதலாம்.  
:<math>\frac{x^{(n)}}{n!} = {x+n-1 \choose n} </math>  
இதனால் ஈருறுப்புக் கெழுக்களுடைய பல முற்றொருமைகளில் எழும் தொடர்பெருக்கம் காணப்படுகிறது.  
எழும் தொடர்பெருக்கத்தை வீழும் தொடர்பெருக்கத்தின் மூலம் பின்வருமாறு எழுதலாம்:  
:<math>x^{(n)} = {(x + n - 1)}_n .</math>  
இவ்விரண்டு தொடர்பெருக்கங்களுக்கு இடையேயுள்ள தொடர்பு:  
:<math>{(-x)}^{(n)} = {(-1)}^n {(x)}_ .</math>  
ஒரு எழும் தொடர்பெருக்கம் எந்தவொரு வளையத்திலும் நன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக்கோவை அல்லது கலப்பெண் மதிப்புடைய சார்பு எனக் கொள்ளலாம்.  
காமா சார்பை பயன்படுத்தி எழும் தொடர்பெருக்கத்தை -ன் மெய்யெண் மதிப்புகளுக்கும் நீட்டிக்கலாம். இதற்கு மற்றும் இரண்டும் எதிர்ம முழு எண்களற்ற கலப்பெண்களாக இருக்க வேண்டும்.  
:<math>x^{(n)}=\frac{\Gamma(x+n)}{\Gamma(x)},</math>
# எழும் தொடர்பெருக்கம்

## மாற்றுக் குறியீடு

ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய கான்கிரீட் மேத்தமெட்டிக்ஸ் புத்தகத்தில் எழும் தொடர்பெருக்கத்திற்கு வேறொரு குறியீடு தரப்பட்டுள்ளது.  
இதன்படி எழும் தொடர்பெருக்கம்:  
:<math>x^{\overline{m}}=\overbrace{x(x+1)\ldots(x+m-1)}^{m~\mathrm{factors}}\qquad\mbox{for integer }m\ge0,</math>  
மற்றுமொரு குறியீடு: .
# தியான் சந்த்

**தியான் சந்த் ** (**Dhyan Chand**, ); பிறப்பு: அலகாபாத்தில் ஆகத்து 29, 1905 &ndash; இறப்பு:திசம்பர் 3, 1979), என்பவர் இந்திய வளைதடிப் பந்தாட்ட வீரர் ஆவார். வளைதடிப்பந்தாட்ட வரலாற்றில் சிறந்த விளையாட்டு வீரராகக் கருதப்படுகிறார் 1928 ஆம் ஆண்டு ஆம்ஸ்டர்டமிலும் 1932 ஆம் ஆண்டு லாஸ் ஏஞ்சலசிலும் 1936ஆம் ஆண்டு பெர்லினிலும் நடைபெற்ற ஒலிம்பிக் விளையாட்டுக்களில் தங்கப் பதக்கம் பெற்ற இந்திய அணியில் பங்கேற்றிருந்தார். 1928 முதல் 1964 வரையிலான காலங்களில் நடந்த எட்டு ஒலிம்பிக் விளையாட்டுக்களில் இவர் இடம்பெற்றிருந்த ஆடவர் வளைதடிப் பந்தாட்டத்தில் ஏழு போட்டிகளில் இந்தியா தங்கப் பதக்கம் வென்றுள்ளது.  
வளதடிப் பந்தினைக் கையாள்வதில் **மேதை** எனப் புகழப்பட்டார். தியான் சந்த் 1948 இல் நடைபெற்ற வளைதடிப் பந்தாட்ட உலகத் தொடரோடு ஓய்வு பெற்றார். இவர் மொத்தம் 400 இலக்குகள் (கோல்) அடித்துள்ளார் வளைதடிப்பந்தாட்ட வரலாற்றில் ஒருவர் அடித்த அதிகபட்ச இலக்குகள் இதுவாகும்.1956 ஆம் ஆண்டில் இந்திய அரசின் குடிமை விருதுகளில் மூன்றாவது பெரிய விருதான பத்ம பூசண் விருதினைப் பெற்றார். இவரின் பிறந்த நாளான ஆகஸ்டு 29 அன்று தேசிய விளையாட்டு நாளாக இந்தியாவில் ஆன்டுதோறும் கொண்டாடப்படுகிறது.  
இந்தியாவில் விளையாட்டு துறையில் வழங்கப்படும் உயரிய விருதான கேல் ரத்னா விருது இவரது நினைவாக மேஜர் தயான் சந்த் கேல் ரத்னா விருது என 2021 ஆம் ஆண்டு முதல் வழங்கப்படுகிறது.
# தியான் சந்த்

## ஆரம்பகால வாழ்க்கை

தியான் சந்த் ஆகஸ்டு 29, 1905 இல் அலகாபாத், இந்தியாவில் பிறந்தார். இவரின் தந்தை சமேஷ்வர் சிங் தாய் சரதா சிங். இவரின் தந்தை பிரிட்டிசு இந்தியப் பாதுகாப்புப் படையில் இருந்தபோது இரானுவ வளைதடிப் பந்தாட்ட அணியில் விளையாடினார். இவருக்கு மூல் சிங் மற்றும் ரூப் சிங் எனும் இரு சகோதரர்கள் உள்ளனர். இவர் தந்தையின் பணிமாறுதல் காரணமாக இவரின் குடும்பம் பல நகரங்களில் குடிபெயர வேண்டியிருந்தது. இதனால் தியான் சந்த் ஆறு வருடப் பள்ளிப் படிப்போடு நிறுத்திக் கொண்டார். இவர்களின் குடும்பம் இறுதியாக ஜான்சியில், உத்தரப் பிரதேசம்,இந்தியா தங்கியது.  
தியான் சந்தின் இளம்வயதில் விளையாட்டின் மீது அதிக நாட்டம் இல்லை . ஆனால் குத்துச்சண்டை இவருக்கு ஆர்வம் இருந்தது.மேலும் படைத்துறையில் சேர்வதற்கு முன்பாக வளைதடிப் பந்தாட்டம் விளையாடியதாக தனக்கு ஞாபகம் இல்லை எனக் கூறினார். மேலும் தனது நண்பர்களுடன் ஜான்சியில் சில பொதுவான விளையாட்டுக்கள் விளையாடியதாகவும் கூறினார்.
# தியான் சந்த்

## பாரத் ரத்னா

இந்தியாவின் உயரிய குடியுரிமை விருதான பாரத் ரத்னா விருது 2014 வரை விளையாட்டு வீரர்களுக்கு கொடுக்கப்படவில்லை. உள்துறை அமைச்சகம் (இந்தியா) விதிகளை மாற்றியமைத்து விளையாட்டு வீரர்களுக்கு பாரத ரத்னா விருது வழங்க முடிவு செய்யுமானால் முதல் விருது தியான் சந்த்திற்கு வழங்கப்பட வேண்டும் என்று கோரிக்கை எழுந்தது . இதனிடையே மத்தியப் பிரதேச அரசு அவர் நினைவாக அருங்காட்சியகம் ஒன்றினைத் திறக்க முடிவு செய்துள்ளது.
# தியான் சந்த்

## அணித் தலைவராக

1933 ஆம் ஆண்டில் தியான் சந்த் தனது உள்ளூர் அணியான ஜான்சி ஹே ஹீரோஸ் அணித்தலைவராக பெய்டன் கோப்பைப் போட்டியில் வென்றதையே மிகச் சிறப்பான போட்டி என்று கூறுகிறார். இதனைப் பற்றி இவர் பின்வருமாறு கூறுகிறார்.  
என்னிடம் யாராவது இதுவரை தாங்கள் விளையாடியதிலேயே மிகச் சிறப்பான போட்டி எது? எனக் கேட்டால் நான் சிறிதும் தயங்காமல் 1933 ஆம் ஆண்டில் விளையாடிய பெய்டன் கோப்பைக்கான போட்டியில் கல்கத்தா அணிக்கு எதிராக விளையாடியதைத் தான் கூறுவேன். ஏனெனில் அன்றைய சமயத்தில் கல்கத்தா கஸ்டம்ஸ் அணி மிக பலம் வாயந்த அணியாகக் கருதப்பட்டது. அவர்களின் அணியில் சௌகத் அலி, அசாத் அலி, சீமன், மோசின் போன்ற வீரர்கள் இருந்தனர்.  
எங்களது அணியில், எனது சகோதரன் ரூப்சிங் மற்றும் இசுமாயில் ஆகியோர் மும்பை இரயில்வே அணியில் விளையாடிய அனுபவம் கொண்டவர்கள் . இவர்களைத் தவிர எங்கள் அணியில் இருந்த மற்றவர்கள் புது முக வீரர்களாக இருந்தனர்.ஆனால் அவர்கள் செய் அல்லது செத்து மடி எனும் எண்னம் கொண்டவர்களாக இருந்தனர். இரு அணி வீரர்களும் இலக்குகளைப் பெற கடுமையாகப் போராடினோம். இறுதியில் பந்தை நான் இசுமாயிலுக்கு கடத்தினேன். கல்கத்தா கஸ்டம்ஸ் அணியில் நிலவிய புரிதலின்மையினைப் பயன்படுத்தி இசுமாயில் அதனை இலக்காக மாற்றினார். அந்த போட்டியில் அந்த ஒரு இலக்கு மட்டுமே அடிக்கப்பட்டு நாங்கள் சிறப்பான வெற்றியைப் பெற்றோம் எனக் கூறினார்.
# உயிரின ஏணிப்படிகள்

**உயிரின ஏணிப்படிகள்** என்பது தொல்லுயிரியலார் இயற்கை வரலாற்றை அல்லது படிமலர்ச்சி நிலையைப் பிரித்துள்ள பன்னிரண்டுக் காலப் பிரிவுகளாகும். நமது புவிக் கோளத்தில் 3.50 பில்லியன் ஆண்டுகளுக்கு முன்பிருந்தே உயிர் வாழ்க்கை நிலவுகிறது. முதலில் உயிரணுக்கள் எனும் உயிர்க் கலன்கள் (cells)தோன்றின. இவை உயிர் வாழ்க்கையின் அடிப்படை அலகுகளாகும். பிறகு இவற்றிலிருந்து உயர்நிலை உயிரிகள் தோன்றிப் படி மலந்தன. இவ்வகையாகத் தான் நமது புவியுலகில் வரம்பற்ற உயிரின வலைப் பின்னல் உருவாகிப் பல்கிப் பெருகி வருகிறது. விலங்குகளாலான இயங்கு திணை உலகும் (Animalia) மரம், செடி,கொடி, புதர், புல்,பூண்டுகளாலான நிலைத்திணை உலகும்(Plantea) மற்றும் பூஞ்சை உலகும்(ஃபுஙி) மிக நெருக்கமான உணவுத் தொடர்களாலான உணவு வலையால் பிணைக்கப்பட்டுள்ளன. படிமலர்ச்சி (evolution) என்பது தகவமைவு, வீழ்ச்சி, மீள்புனைவு ஆகிய தொடர் உள்கூறுகள் வாய்ந்ததாகும். இதன் ஒவ்வொரு பிரிவும், அக்காலஞ்சார்ந்த தொல்லுயிர் எச்சம் அல்லது புதைப் படிவத்தின் வகைமையை ஒட்டியே பிரிக்கப்படுகின்றன.
# உயிரின ஏணிப்படிகள்

## உயிரினப் பிரிவுகள்

1. முதல் உயிர்க்கலன்கள் (protocells) -முந்து கேம்பிரிய ஊழி
1. தொல் கொன்றுண்ணிகள் - கேம்பிரியக் காலம்
1. கடலில் புத்துயிரிகள் உருவாதல் - ஆர்டோவிசியக் காலம்
1. நில உயிரின முன்னோடிகள் - சைலூரியக் காலம்
1. நிலம் நோக்கிய விலங்கினப் படையெடுப்பு - தெவோனியக் காலம்
1. முதற்காடுகளின் தோற்றம் - கரியிருப்புப் படிவுக் காலம்
1. மீப்பெருங்கண்ட கொன்றுண்ணிகள் - பெர்மியக் காலம்
1. நிலம், நீர், காற்றென எங்கும் உயிரினப் பரவர்- மூன்றாம் உயிரினத் துணை ஊழி
1. பேருயிரிகளின் தோற்றம் - பேருயிரிக் காலம்
1. பூக்கடலாக மாறிய புவிக் கோளம் - கிரேட்டேசியக் காலம்
1. பாலூட்டிகளின் வெற்றியும் ஓங்கலும் - புத்துயிரூழி
1. பெரு விலங்கினப் பேரழிவு - நான்காம் உயிரினக் காலம்
# உயிரின ஏணிப்படிகள்

## முதல் உயிர்க்கலன்கள்(protocells) -முந்து கேம்பிரிய ஊழி

இக்கால வகைப்பாட்டின் முதல் பிரிவு 350 கோடி [3.5 பில்லியன்] ஆண்டுகளுக்கு முன் தோன்றியது. உயிரற்ற உறழ் போருண்மத்தாலான (Inert matter) கனிமங்களின் பலபடி நிலை (Polymeric) உருமாற்றங்களுக்குப் பிறகே இறுதியாக முதன் உயிரலகான உயிர்க்கலன் தோன்றிப் பிளவுற்றுப் பல்கிப் பெருகியது. உயிர்க்கலன் என்பது உயிர்ப்பொருளைத் தானே படைக்கவல்ல நுண்ணிய உயிரியல் தொழிலகமாகும். இந்த உயிர்க்கலன்களில் முன் ஊன்மப் பிண்ட (Proteinous body) உருவாக்கத்திற்கான பொருண்மச் சுழற்சி (Cycle of matter) அடங்கியிருந்ததோடு அவை பிளவுற்றுப் பிரிந்து தானே பெருகுவதற்கான மரபுத் தகவலும் அவற்றின் மரபன்களில் (Genes) அடங்கியிருந்தன. ஒவ்வொரு தலைமுறையிலிருந்து அடுத்தடுத்த தலைமுறைக்கு இம்மரபுத் தகவலும் பொருண்மச் சுழற்சித் தகவலும் மரபன்கள் வழியாகக் கையளிக்கப்பட்டன. ஏறத்தாழ 250 கோடி [2.5 பில்லியன்] ஆண்டுகளுக்கு முன்பு தொடக்கநிலை உயிர்க்கலன்களின் நிலைபேறுமிக்க திரட்சியாலான பலகலன் [பல்லணு] உயிரிகள் உருவாகின. பலகலன் உயிரி என்பது அடிப்படைத் தனி உயிர்க்கலன்களின் அணிவகுப்பலான உயிர்மணி (Bipglobule) எனலாம். இவையே மிக முந்திய உயிரிகளாகும். இவற்றிலிருந்தே உயிரினத்தின் அடுத்த உயிர் நிலைக் கட்டங்கள் தோன்றிப் படிமலந்தன. இந்த முந்து கேம்பிரியக் ஊழி 350 கோடி ஆண்டுகளுக்கு முன்பு தொடங்கி 54.2 கோடி ஆண்டுகளுக்கு முன்பு வரை நிலவியது.
# உயிரின ஏணிப்படிகள்

## தொல் கொன்றுண்ணிகள் - கேம்பிரியக் காலம்

'']]
தொல்லுயிர் ஊழியின் (Palaeozoic Era) ஆறுகாலங்களில் முதற்காலம் கேம்பிரியக் காலமாகும். இக்காலம் 54.2 கோடி ஆண்டுகளுக்கு முன்பு தொடங்கி 48.8 கோடி ஆண்டுகளுக்கு முன்பு வரை நிலவியது. இக்காலத்தில் முன் உயிரிகளான குறுங்காலிகள் (Brachoopoda), அஸ்ட்ரோக்கோடா (Ostrocoda),மூவிதழுரு உயிரிகள் (Trilobitomorphs) ஆகியவற்றின் கனிமமேறிய எலும்பெச்சங்கள் கிடைக்கின்றன. நிலத்திணை வகையில் பாசி, பூஞ்சைப் புதைவடிவங்கள் மட்டுமே கிடைக்கின்றன. கேம்பிரியக் கால படிவடுக்கு வகைப்பட்டில் டிரைபோலைட்டீஸ் (Trilobities) வகை கணுக்காலிகள் (Orthopods) முக்கியப் பங்கு வகிக்கின்றன.  
300 கோடி ஆண்டுகள் முன்பு வரை கடலில் தொடக்கநிலை உயிரிகள் மட்டுமே வாழ்ந்தன. பிறகு கேம்பிரியக் காலந் தொடங்கியதும், தொலைநோக்கி வகைத் துருத்தலான கூரிய கண்களும், நுண்மீசை போன்ற கசையாலான தூவிகளும், கவச உடலும் வாய்ந்த கொன்றுண்ணும் பெருத்த உடலுடைய விலங்குகள் குறுகிய கால இடைவெளியில் தோன்றின. இன்று நிலவும் பல்வகை விலங்குத் தொகுதிகளும் (Phyla), கேம்பிரியக் காலத் தொடக்கத்திலேயே தோன்றிவிட்டன. அதோடு அவற்றுக்கிடையேயான உடலுறுப்புகளைப் பயன்படுத்தும் போராட்டங்களும் தோன்றின. கடல் தரையில் திரண்ட நிலப்பகுதி வண்டலும் பொன்ம(metallic) கனிம வளங்களும்(mineral) இந்தக் கொன்றுண்ணி விலங்குடலில் வலிமையான புறாச்சட்டங்கள் உருவாகிட வழி வகுத்தன. எனவே, அனமலோக்கேரிஸ் (Anoma locaris), ஒபாபினா(Ophavina) ஆகிய கொன்றுண்ணிகள் கடற்படிகைகளில் தோன்றின. ஒபாபினா, ஐந்து கூம்புவடிவக் கண்களையும், திண் உடற்கட்டமைப்பையும் கொண்டிருந்தது. அனமலோக்கேரிஸ் மூன்றாடி நீள உடலைப் பெற்றிருந்தது. எனவே, இவற்றுக்கிரையாகும் உயிரினங்கள் தம்மைக் காத்துக் கொள்ள தமது கூட்டின் புறாத்தில் கூர்முள் சிம்புகளையும் உருவாக்கிக் கொண்டன. மேலும் இவை தம் கொடுக்களையே கால்களாகக் கொண்டு நடந்தன.
# உயிரின ஏணிப்படிகள்

## கடலில் புத்துயிரிகள் உருவாதல்- ஆர்டோவிசியக் காலம்

depicting Ordovician flora and fauna.]]
தொல்லுயிர் ஊழியின் ஆறு காலங்களில் இரண்டவதாகிய ஆர்டோவிசியக் காலம் 48.8 கோடி ஆண்டுகளுக்கு முன்பு தொடங்கி 44.4 கோடி ஆண்டுகளுக்கு முன்பு வரை நிலவியது. இக்காலம் கெல்டிக் பழங்குடிகளில் ஒன்றான ஆர்டோவிசியப் பழங்குடிகளின் பெயரில் அழைக்கப்படுகிறது. இக்காலப் படிவடுக்களில் பல வகை கிரப்டோலைட்டு உயிரின எச்சங்களும் தாடையில்லா மீனின் எச்சங்களும் கிடைக்கின்றன. இவற்றோடு நிலைத்திணை வகையில் பாசிப்படிவங்களும் பாசடைப் படிவங்களும் (moss follils) கிடைக்கின்றன.  
ஆர்டோவிசியக் காலத்தில்தான் கடலில் பல்வகை உயிரினங்கள் பல்கிப் பெருகிச் செழிப்பாக வாழலாயின. கடலில் மட்டுமே உயிரினங்கள் வாழ்ந்துவந்தன. இதற்கு விதி விலக்காக கடலோர நிலத்தில் படர்ந்த பசியினங்களையும் (algae), பூஞ்சைப் பாசியினங்களையும் (lichens) கூறலாம். கடலில் வாழ்ந்த கொன்றுண்ணிகளிலேயே மிகவும் பெரிய கொன்றுண்ணியான காமெரோசெரசு (Cameroceros ) எனும் 36 அடி நீளத் தலைக்காலிகளும்(Cephalopods)அடங்கும். முதன் முதலில் தோன்றிய மீனினம் சாக்கோபம்பாபிசு (Sacabambapis)ஆகும். இதற்கு தாடைகளோ, பற்களோ இல்லை. அவற்றிற்கு வால்பக்கத் துடுப்புகள் மட்டுமே உண்டு. அவை இந்தத் துடுப்புகளாலும், வலிய எலும்பாலான தலைக் கவசத்தாலும் தம்மைத் தற்காத்துக் கொண்டன. இந்தத் தொல்மீன்களே முதல் தொல் முதுகெலும்பிகளுமாகும். இவை, பாசிகளையும், குச்சுயிரிகளையும் (Bacteria) தின்று வழ்ந்தன. அக்காலத்தில், பாசிகளும் தொல் நுண்ணுயிரிகளும் புவியின் முதல் பவழத் திட்டுகளில் (Coral reefs) படர்ந்திருந்தன.
# உயிரின ஏணிப்படிகள்

## நில உயிரின முன்னோடிகள் - சைலூரியக் காலம்

'', the earliest vascular plant, middle Silurian]]
தொல்லுயிர் ஊழியின் ஆறுகாலங்களில், மூன்றாவதாகிய சைலூரியக் காலம் (Silurian Period) 44.4 கோடி ஆண்டுகளுக்கு முன்பு வரை நிலவியது. இக்காலப் படிவடுக்குகளில்தான் நிலத்தில் வாழ்ந்த உயிரினத் தொல்லுயிர் எச்சங்கள் கிடைக்கின்றன. இக்கால படிவடுக்குகளுக்கு முன்பு தொடங்கி காலிடோனிய (Caledonian) மலைகள் தோன்றின. இம்மலைகள் பல் தொல்லுயிரி வாழ்ந்த படுகைகளை மூடி நிரப்பவே அப்படுகைகளிலிருந்து தப்பித்தோடிய உயிரினங்கள் நிலத்திற்குச் சென்று அதற்கேற்பத் தகவுற்று வாழவேண்டிய சூழல் உருவாகியது. எனவே, இக்காலத்தில் தான் நில உயிரினங்கள் பல்கிப் பெருகின எனலாம். தொடக்கக் கால கடலோரப் பவழத்திட்டுப் பாசி, பூஞ்சைப் பாசிகளுக்குப் பிறகு 42 கோடி ஆண்டுகளுக்கு முன்பு பல்வகைச் சிக்கலான நிலைத்திணை (தாவர) உயிரின வகைகள் தோன்றலாயின. நிலப் பகுதியின் நீர் குறைந்த நிலைமைக்கேற்ப முதல்;இல் தகவமைந்த வரவினங்களில் கூக்சோனியாவும் (Cooksonia) ஒன்றாகும். இவை வறட்சியைத் தாங்குவதோடு பருவ கால வெப்பநிலை மாற்ற அசைவுகளையும் சூரிய ஒளியூடே வரும் புற ஊதாக் கதிர் வீச்சுகளையும் தாங்கி வாழப் பழகின. வேர் போன்ற நீட்சிகளால் இவை மண்ணைப் பற்றிப் படர்ந்தபடி கடற்கரையோரங்களிலும், ஆற்றோரங்களிலும் குடியேறின. கடலும், ஆறும் இவற்றுக்குத் தேவையான கனிம வளங்களை வழங்கின. இக்காலத்தில் தான் மெல்லுடலிகளும் (molluses) தேள் போன்ற கணுக்காலிகளும் நிலப்பகுதி வறட்சிக்கேற்பத் தகவுற்று நிலத்தில் வாழப் பழகின. அவை தமது உடல் ஈரத்தை தக்க வைத்துக்கொள்ள நத்தைகளைப் போலக் கூடுகளில் தம்மை மறைத்து வாழ்ந்தன. அல்லது ஓட்டுடலிகளாக விளங்கின.
# உயிரின ஏணிப்படிகள்

## நிலம் நோக்கிய விலங்கினப் படையெடுப்பு - தெவோனியக் காலம்

தொல்லுயிர் ஊழியின் நான்காம் காலம் தெவோடியக் காலம் (devonian Period) எனப்படுகிறது. இக்காலத்தில் கடல்வாழ் விலங்கினங்கள் நிலம் நோக்கிப் படையெடுத்துப் பரவின. தெவோனியக் காலம் 41.6 கோடி ஆண்டுகளுக்கு முன்பு வரை தொடங்கி 35.9 கோடி ஆண்டுகளௌக்கு முன்பு வரை நிலவியது. ஐரோப்பாவில், தெவோனியப் பாறையடுக்கமைவு ஒட்டு மொத்தமாக ஒரே வகையாக வகைப்படுத்தப்பட்டாலும், உலகின் மற்றப் பகுதிகளில் தெவோனியக் காலம் மேற்பகுதி, கீழ்ப்பகுதிஎன இரண்டாகப் பிரிக்கப்படுவதோடு இக்காலப் பகுதிகள் சார்ந்த பாறையடுக்கமைவுகள் வெவேறு பெயரிட்டும் அழைக்கப்படுகின்றன. ஐரோப்பிய கண்ட நிலப்பகுதி பாறாஇக் கட்டமைப்பு தொல் செம்மணற்கற்களால் (Old red sand stones) கடற்சார்ந்த பாறையடுக்குகளில் முதுகெலும்பற்ற விலங்குகளின் தொல்லுயிர் எச்சங்கள் கிடைக்கின்றன. குறிப்பாக கோனியாலைட்டுகள் (கொனிஅலிடெச்), அம்மோனாய்டியா (Ammonoidea) ஸ்பைரிஃபெரிடு குறுங்காலிகள் (spiri ferid branchipods-spiriferida) போன்ற விலங்கு வகைகளின் புதை படிவங்கள் கிடைக்கின்றன. கண்டப் பாறையடுக்குகளில் தாடையில்லா மீன்களும், சிலோஃபைட்டு (psilophite) வகை நிலைத்திணைகளும் புதைபடிவங்களாகக் கிடைக்கின்றன. பிந்தைய சைலூரியக் காலக் காலிடோனிய மலைத் தோற்றத்தால் பிரிட்டானியத் தீவுகளின் பெரும் பகுதி ஐரோப்பாக் கண்டச் செம்பாறாஇக் கட்டமைப்பால் மூடுண்டது. மேலும் தெவோனியப் பாறைக் கட்டமைப்பில் சாற்றுக்குழல் (vascular) நிலைத்திணைப் புதைப் படிவங்கள் செறிந்து காணப்படுகின்றன. மேலும் சைலூரியக் காலத்தே தோன்றிய பூச்சி வகைகளின் புதை படிவங்களும் ஓரளவு கிடைக்கின்றன. இக்காலத்தில், கடலிலும், ஆறுகளிலும் ஏரிகளிலும் பலவகை மீனினங்கள் தோன்றியுள்ளன. இதில் டிப்டெரஸ்(Dipterus) என்ற மீனினமும் ஒன்றாகும். நன்னீர் வாழியான இந்த டிப்டெரசில் முதனிலை நுறாஇயீரல் (primitive lung) உருவாகியதால் இது தலையை நீருக்கு மேலே தூக்கி காற்றிலுள்ள உயிர் வளிமத்தை (Oxigen)உட்கொண்டது. இத்தகவமைப்பு உயிர்வளி குறையுள்ள நீர் நிலைகளுக்கும் மீனினம் பரவ உதவியது.மேலும் நீர் நில வாழ்விகளின் (இருவாழிகளின்) முன்னோடியான டிக்டாலிக் (Tiktaalik)என்ற உயிரினம் தோன்றா வழி வகுத்தது. இந்தப் புதிய உயிரி தன் உடம்பில் அமைந்த வலிய துடுப்புகளின் வழியாக நிலத்தில் நகர்ந்து ஊர்ந்தது என்றாலும் மீனினங்கள் தாம் நிலத்தை நோக்கிப் படையெடுத்த கடைசி உயிரினங்களாகும். அதற்கு முன்பே கணுக்காலிகளும், மெல்லுடலிகளும், முதனிலைக் காளான்களும் (protoaxis mushroom) நிலத்தைக் கைப்பற்றி நெடுங்காலமாக வாழ்ந்து வந்தன. அப்போது நிலவிய முதனிலைக் காளான்களின் கனியுடலம் (Fruiting body) 24 அடி உயரம் வரை கூட வளர்ந்ததென்று கூறுவர்.
# உயிரின ஏணிப்படிகள்

## முதற்காடுகளின் தோற்றம் -கரியிரும்புப் படிவுக்காலம்

தொல்லுயிர் ஊழியின் ஐந்தாம் காலப்பிரிவு கரியிரும்புப் படிவுக்காலம் (Carboniferous Period) என வழங்கப்படுகிறது. இக்காலம் 35.9 கோடி ஆண்டுகளுக்கு முன்பு தொடங்கி 29.9 கோடி ஆண்டுகளுக்கு முன்பு வரை நீடித்தத்டு. இக்காலத்தில் தான் முதனிலைக் காடுகள் தோற்றம் கண்டன. கரிப்படிவுக்காலம் ஐரோப்பாவிலும், வட அமெரிக்காவிலும் மேலும் சில உட்பிரிவுகளாகப் பிரிக்கப்படுகின்றன. கரிப்படிவுக் காலத்தில் ஈரம் ஏறிய சதுப்புநிலக்காடுகள் தாழ்நிலைப் பகுதிகளில் நிலவின. இக்காலத்தட்பவெப்பம ஈரப்பதம் செறிந்ததாக அமைந்தது. தட்பவெப்பம் சற்றே வறளத் தொடங்கியதும் 150 அடி உயரம் வரை வளந்த லைக்கோப்சிடா (Lycopsida), காலமிட்டாசியே(Calamitacea)வகை மரங்கள் நிலமெங்கும் படர்ந்தன. இம்மரங்களின் நிழலில் அடிப்பகுதியில் முதல் பெரணிச் செடிகளும் தழைத்திருந்ததன. இக்காலத்தில் தான் முதனிலை நான்கு கால் விலங்குகள் (Primitive tetropods) தோன்றின. குறிப்பாக இடிதையோச் டெகா (Idithyostega) என்ற நான்குகால் விலங்கு கரிப்படிவுக் காலத்த் தொடக்கத்திலேயே தோன்றிவிட்டது.  
பேரளவு நில அமிழ்வுகளின் போது எங்கும் பரவியிருந்த மரஞ்செடி கொடி புதர் புல் பூண்டுகள் புவியடியில் அமிழ்ந்து அங்கு நிலவும் உயரழுத்தத்ஹாலும், உயர் வெப்பநிலையாலும் நிலக்கரிப்படிவுகளாயின. இதனாலேயே இக்காலம் கரிப்படிவுக் காலம் எனப் பெயரிடப்பட்டது. இக்காலத்தே உயிர்க்கோளம் மூலை முடுக்கெல்லாம் அங்கிங்கெனாதபடி பரவி விட்டது. முதன் முதலாகப் புவியெங்கும் பரந்து விரிந்த காடுகளுல் ஓங்கல் நிலவலானது இக்காலத்தில் மீப்பெருங்கண்டம் (Pangaea) என்ற பெரு நிலப்பரப்பாகச் சுற்றிலும் கடல் சூழ ஒரெ கண்டமாக (ஒற்றைக் கண்டப்புவி) விளங்கியது. 120 அடி உயரம் 30 அடியளவு அடிமரமும் உள்ள பெருமரங்கள் ஓங்கி வளர்ந்திருந்தன. பெருமரங்கள் அடிப்பகுதியில் 6 அடி நீள ஆர்த்தோப்பிளியூரா(Orthopleura) என்னும் உயிரிகள் வாழ்ந்து வந்தன. இவை தற்கால மரவட்டைகள் போன்ற உருவத்தில் (Centipodes) விளங்கின. இவற்றின் சிறகுகள் இரண்டடி நீளம் கொண்டவை. இவை தும்பிகளை உண்டு வாழ்ந்தன.
# இந்தியா கோபுரம்

**இந்தியா கோபுரம்** (*India Tower*) 126 மாடிகளைக் கொண்டு அமைக்கப்படவிருக்கும் ஒரு வானளாவிய கட்டிடமாகும். இது முன்பு "ஹயாட் பார்க் கோபுரம்" (*Park Hyatt Tower*) என அழைக்கப்பட்டது. "டைனமிக்ஸ் பல்வாஸ் கோபுரம்" (*Dynamix Balwas Tower*) "டிபி கோபுரம்" (*DB Tower*) எனவும் அழைக்கப்படுகிறது. இதன் உயரம் ஆகும். இதன் கட்டுமானம் மும்பையில் 2010 ஆம் ஆண்டு ஆரம்பிக்கப்பட்டது. காட்டுமானப்பணி 2011 ல் நிலுவையில் வைக்கப்பட்டது.. திட்டப்படி இது 2016-இல் முடிக்கப்பட வேண்டும். துபாயில் உள்ள புர்ஜ் கலிஃபாவிற்கு பிறகு இதுவே உலகின் இரண்டாவது உயரமான கோபுரமாக இருக்கும்.
# வீழும் தொடர்பெருக்கம்

கணிதத்தில், **வீழும் தொடர்பெருக்கம்** (*falling factorial*) என்பது x -லிருந்து தொடங்கி தொடர்ந்து ஒன்றொன்றாக குறைந்துவரும் முந்தைய முந்தைய n காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,  
:<math>(x)_{n}=x(x-1)(x-2)\cdots(x-n+1)</math> ஆகும்.  
இக்கட்டுரையில் வீழும் தொடர்பெருக்கத்தைக் குறிக்க, என்ற குறியீடு பயன்படுத்தப்படுகிறது. வீழும் தொடர்பெருக்கமானது *இறங்கும் தொடர்பெருக்கம்* எனவும் அழைக்கப்படுகிறது.  
முதல் வீழும் தொடர்பெருக்கங்கள் சில:  
<math>x_{(0)} = 1 \,</math>  
<math> x_{(1)} = x\,</math>  
<math>x_{(2)} = x(x-1) = x^2-x \,</math>  
<math>x_{(3)} = x(x-1)(x-2) = x^3-3x^2+2x \,</math>  
<math>x_{(4)} = x(x-1)(x-2)(x-3) = x^4-6x^3+11x^2-6x\,</math>
# வீழும் தொடர்பெருக்கம்

## பண்புகள்

சாதாரண தொடர்பெருக்கத்தை வீழும் தொடர்பெருக்கம் மூலமாக பின்வருமாறு எழுதலாம்:  
:<math> n ! = n_{(n)}\, </math>  
ஒரு ஈருறுப்புக் கெழுவை வீழும் தொடர்பெருக்கத்தின் மூலம் எழுதலாம்.  
:<math> \frac{(x)_n}{n!} = {x \choose n}.</math>  
இதனால் ஈருறுப்புக் கெழுக்களுடைய பல முற்றொருமைகளில் வீழும் தொடர்பெருக்கம் காணப்படுகிறது.  
எழும் மற்றும் வீழும் தொடர்பெருக்கங்களுக்கு இடையேயுள்ள தொடர்பு:  
:<math>{(-x)}^{(n)} = {(-1)}^n {(x)}_ .</math> மற்றும்  
:<math>x^{(n)} = {(x + n - 1)}_n .</math>  
ஒரு வீழும் தொடர்பெருக்கம் எந்தவொரு வளையத்திலும் ந்ன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக் கோவை அல்லது கலப்பெண் மதிப்புடைய சார்பு எனக் கொள்ளலாம்.  
காமா சார்பை பயன்படுத்தி வீழும் தொடர்பெருக்கத்தை -ன் மெய்யெண் மதிப்புகளுக்கும் நீட்டிக்கலாம். இதற்கு மற்றும் இரண்டும் எதிர்ம முழு எண்களற்ற கலப்பெண்களாக இருக்க வேண்டும்.  
:<math>(x)_n=\frac{\Gamma(x+1)}{\Gamma(x-n+1)}.</math>  
என்பது -ஐப் பொறுத்த வகையிடலைக் குறிக்குமானால்:  
:<math>D^n(x^a) = (a)_n\,\, x^{a-n}.</math>
# வீழும் தொடர்பெருக்கம்

## மாற்றுக் குறியீடு

ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய *கான்கிரீட் மேத்தமெட்டிக்ஸ்* -ல் வீழும் தொடர்பெருக்கத்திற்கு வேறொரு குறியீடு தரப்பட்டுள்ளது.  
இதன்படி வீழும் தொடர்பெருக்கம்:  
:<math>x^{\underline{m}}=\overbrace{x(x-1)\ldots(x-m+1)}^{m~\mathrm{factors}}\qquad\mbox{for integer }m\ge0;</math>  
பிற குறியீடுகள்:  
:,
:,
:,
:.  
என எழும் தொடர்பெருக்கம் குறிக்கப்படும்போது வீழும் தொடர்பெருக்கமானது எனக் குறிக்கப்படுகிறது.
# இலத்தீன் கிரேக்க அறிவியற்பெயர்ப் பட்டியல்

இப்பட்டியலில், அறிவியலில் வகைப்பாட்டு இயலில் பயன்படும் பொதுவான **இலத்தீன், கிரேக்கச் சொற்களின் பட்டியலும்** அவற்றுக்கான தமிழ்ப் பொருளும், ஈடான தமிழ் அறிவியற் பெயர்களும் கொடுக்கப்பட்டுள்ளன. உயிரினங்களில் (விலங்குகள், தாவரம்) போன்றவற்றின் அறிவியற் பெயராக விளங்கும் இருசொல் பெயர்கள் பெரும்பாலும் இலத்தீன் கிரேக்க மொழியின் அடிப்படையில் அமைந்தவை. உயிரின வகைப்பாட்டியலில் திணை, வகுப்பு, வரிசை, குடும்பம், பேரினம், இனம் போன்றவற்றின் பெயர்களும் இலத்தீன் கிரேக்க மொழியடிப்படையானவை. இவற்றை முறையாகப் பயன்படுத்தி வளர்த்த முன்னோடிகளில் ஒருவர் கரோலசு லின்னேயசு (1707&ndash;1778) (L.).  
இப்பட்டியலில் "அறிவியற்பெயர்" என்று அறியப்படுவனவற்றின் குறிப்பிட்ட வேர்ச்சொற்கள் மட்டுமே கொடுக்கப்பட்டுள்ளன; எல்லா தனி உயிரினங்களின் அறிவியற் பெயர்களும் இப்பட்டியலில் இல்லை.
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

கீழுள்ள அட்டவணையில், **இல** என்பது இலத்தீன், **கிரே** என்பது கிரேக்க மொழி, **இல-கி** என்பது இருமொழிகளிலும் ஏறத்தாழ ஒத்தாக உள்ளது. அட்டவணை இலத்தீன் எழுத்து அகரவரிசையில் உள்ளது.
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### A

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| acaulis | கிரே | அடித்தண்டில்லா (Stemless) | Stemless Gentian, *Gentiana acaulis*; Dwarf Thistle, *Cirsium acaule* |  |
| acutus | இல | கூரான (Sharpened, pointed) | American Crocodile, *Crocodylus acutus*; Angled Sunbeam (Butterfly), *Curetis acuta*; Northern Pintail duck, *Anas acuta* |  |
| agrestis | கிரே | காட்டுயிரி, இயற்கைக் களம்; வயல்வெளி- (Of the field, wild) | Field Vole, *Microtus agrestis*; Green Field-speedwell, *Veronica agrestis* |  |
| albus | இல | வெண்மை; வெண்- | American White Ibis, *Eudocimus albus*; White Oak, *Quercus alba*; Mistletoe, *Viscum album* |  |
| americanus | இல | அமெரிக்க | அமெரிக்கக் கருங்கரடி, *Ursus americanus*; American Hazel Nut, *Corylus americana* |  |
| amphi- | கிரே | பல்வகை, எல்லா பக்கமும்; சூழ்- (Of all kinds, on all sides) | Amphipoda; Amphibian |  |
| ampulla | இல | புட்டி, குடுவை (Bottle, flask) | Northern Bottlenose Whale, *Hyperoodon ampullatus* |  |
| anthropos | கிரே | மனிதன், மாந்தன் (human, human being) | *Paranthropus* |  |
| apis | இல | ஈ; தேனீ | தேனீ, "Apis mellifera" (தேன் தேனீ) |  |
| aquaticus | இல | நீர் அருகே; நீர்- (Found near water) | Eastern Mole, *Scalopus aquaticus* |  |
| archaeos, archaeo- | கிரே | தொல், பழைய, பழம்- | *ஆர்கியொட்ரிக்ஸ்* |  |
| arctos | கிரே | கரடி | Grizzly Bear, *Ursus arctos horribilis*; Common Bearberry, *Arctostaphylos uva-ursi* |  |
| argentatus | இல | வெள்ளிபோல், வெண்- | Herring Gull, *Larus argentatus* |  |
| arthron | கிரே | கணு, இணைந்த | "Arthropoda" கணுக்காலிகள் |  |
| arvensis | இல | இயற்கைக் களத்தில்; வயல்வெளி (In the field) | Skylark, *Alauda arvensis* |  |
| astron, astro-, astero- | கிரே | விண்மீன் | Starfish (class), Asteroidea |  |
| aureus | இல | பொன், தங்கம் (Golden, gold coin) | Golden Jackal, *Canis aureus*; *Staphylococcus aureus* (bacteria) |  |
| australis | இல | தென் (Southern) | Southern Right Whale, *Eubalaena australis* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### B

| - | **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |
| --- | --- | --- | --- | --- |
| baccatus | இல | சிறுபழம்-கொண்ட; சிறுபழம்-போன்ற (Berry-bearing) | Common Yew, *Taxus baccata*; *Conus baccatus*, a sea snail |  |
| blandus | இல | இனிய, மழமழப்பான, ஈர்ப்புதரும் (Pleasant, smooth, alluring) | Greek Windflower, *Anemone blanda*; *Mallos blandus*, a spider |  |
| borealis | இல | வடக்கு (Northern) | Northern Right Whale Dolphin, *Lissodelphis borealis* |  |
| brachion | கிரே | கை, கிளை (Arm) | Przewalski's Gerbil, *Brachiones przewalskii*; Brachiopoda (phylum); *Brachiosaurus* |  |
| brachys, brachy- | கிரே | குட்டை, சிறிய; குறும்- (Short) | Brazilian Gold Frog, *Brachycephalus didactylus* |  |
| bradys, brady- | கிரே | மெல்ல, மெதுவான, (Slow) | Pygmy Three-toed Sloth, *Bradypus pygmaeus* |  |
| branchia | இல-கி | செவுள் (Gills) | Lamellibranchia (class, syn. Bivalva); Branchiopoda (class, brine shrimps) |  |
| brevis | இல | சிறிய, சுருக்கமான, குட்டையான; குறும்- (Short) | Silvery-cheeked Hornbill, *Ceratogymna brevis* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### C

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| caecus | இல | குருடு, கண்பார்வையில்லா (Blind ) | Blind Mole, *Talpa caeca*; Northern Eyed Hawkmoth, *Smerinthus caecus* |  |
| caeruleus | இல | நீலம், ஊதா (Blue) | Blue Tit, *Parus caeruleus*; Blue Passion Flower, *Passiflora caerulea* |  |
| canadensis | இல | கனடாவில் இருந்து (From Canada) | Bighorn Sheep, *Ovis canadensis* |  |
| canis | இல | நாய் (Dog) | அமெரிக்கக் குள்ளநரி, *Canis latrans*; *Dipylidium caninum* (a tapeworm) |  |
| canus | இல | சாம்பல் (முடியுடைய) *Gray (haired)), வெளிறிய சாம்பல் (pale gray) | Grey-headed Woodpecker, *Picus canus*; Woolly Groundsel, *Senecio canus* |  |
| cauda | இல | வால் (Tail) | Long-tailed Tit, *Aegithalos caudatus*; Thintail Skate, *Dipturus leptocaudus* |  |
| caulos | கிரே | அடித்தண்டு, தண்டு (Stem, stalk) | Stemless Gentian, *Gentiana acaulis* |  |
| cephale, cephalo- | கிரே | தலை (Head) | Mediterranean Gull, *Larus melanocephalus*; Blue-Spotted Grouper, *Cephalopholis argus* |  |
| ceps | இல | தலை (Head) | Pygmy Sperm Whale, *Kogia breviceps* |  |
| ceros | கிரே | கொம்பு (Horn) | Narwal, *Monodon monoceros* |  |
| cestus | இல | இடுப்பணி, பட்டை Girdle, belt | Cestoda |  |
| chilensis | இல | சிலி நாட்டிலிருந்து (From Chile) | Paradise Tanager, *Tangara chilensis* |  |
| chloros | கிரே | பச்சை (Green) | Common Moorhen, *Gallinula chloropus* |  |
| chroma | கிரே | நிறம்; வண்ணம் (Color) | Clown Loach, *Chromobotia macracanthus* |  |
| cneme | கிரே | கால், கால் முன்னெலும்பு (Shin, leg) | White-legged Damselfly, *Platycnemis pennipes* |  |
| cola | இல | வாழ்வது (Dweller) | Eurasian Woodcock, *Scolopax rusticola* |  |
| corax | கிரே | காகம் (Crow, raven) | Common Raven, *Corvus corax* |  |
| coronatus | இல | கொண்டையுள்ள (Crowned) | Crowned Lemur, *Eulemur coronatus* |  |
| costatus | இல | விலா, வரிப்பட்டையுடைய (Ribbed) | Striped Raphael catfish, *Platydoras costatus* |  |
| crass- | இல | தடிப்பான (Thick) | Creeping Blueberry, *Vaccinium crassifolium* |  |
| cristatus | இல | கொண்டையுள்ள, சூட்டுள்ள (Crested) | Aardwolf, *Proteles cristatus* |  |
| crocos | கிரே | மஞ்சள் (Yellow) | குங்குமப்பூ, *Crocus sativus*; Bicoloured White-toothed Shrew, *Crocidura leucodon* |  |
| cyanos | கிரே | பசுநீலம் (Blue-green) | Azure-winged Magpie, *Cyanopica cyana* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### D

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| dactylos | கிரே | விரல் (Finger or toe) | Black-legged Kittiwake, *Rissa tridactyla* |  |
| deca | கிரே | பத்து (Ten) | Alfonsino, *Beryx decadactylus* |  |
| decem | இல | பத்து (Ten) | Colorado Potato Beetle, *Leptinotarsa decemlineata* |  |
| derma | கிரே | தோல் (Skin) | Yellow Staining Mushroom, *Agaricus xanthodermus* |  |
| di- | கிரெ | இரண்டு, ஈர் (Two) | Christmas Orchid, *Dipodium punctatum* |  |
| didelphis | கிரே | இருகருப்பையுடைய (Double-wombed) | *Didelphis virginiana* |  |
| dino-, deino- | கிரே | அச்சமூட்டும், கொடு (Terrible) | dinosaur, *Deinotherium* |  |
| diplo- | கிரே | இரட்டை (Double) | Two-eyed Orange Spider, *Diploglena capensis* |  |
| disc-, disk- | கிரே | வட்டை (Disc) | Common Fungus Moth, *Metalectra discalis* |  |
| dodeca | கிரே | பன்னிரண்டு, பன்னிரு (Twelve) | Henderson's Shootingstar, *Dodecatheon hendersonii* |  |
| dolicho- | கிரே | நீண்ட, நெடிய, நெடு (Elongated, long) | Knight Anole, *Anolis dolichocephalus* |  |
| domesticus | இல | வீட்டு-, வீட்டிலிருந்து, அகத்திலிருந்து, நாட்டு- (From the house, domestic) | வீட்டுச் சிட்டுக்குருவி, *Passer domesticus* |  |
| dorsum | இல | கறுப்பு; கரும்- (Back) | Back-striped Weasel, *Mustela strigidorsa* |  |
| dulcis | இல | இனிய, இனிப்பான (Sweet) | Almond, *Prunus dulcis* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### E

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| eburneus, eburni- | இல | வெளிர்மஞ்சள், யானைக்கோட்டு நிற, தந்த நிற (Ivory-colored) | Ivory Gull, *Pagophila eburnea* |  |
| echinatus | கிரே | முள்ளுடைய (Prickly, spiny) | Edisto Crayfish, *Procambarus echinatus*; Shortleaf Pine, *Pinus echinata* |  |
| echinos, echino- | கிரே | முள்ளுடைய, முள்ளெலி போன்ற (Hedgehog, sea-urchin, spiny) | Great Globe Thistle, *Echinops sphaerocephalus*; Diadema Urchin, *Echinothrix diadema*; San Pedro Cactus, *Echinopsis pachanoi* |  |
| edulis | இல | உண்ணத்தக்க (Edible) | Oyster, *Ostrea edulis*; Common Cockle, *Cerastoderma edule*, Passion Fruit, *Passiflora edulis* |  |
| elatior | இல | இன்னும் உயரமான (Taller) | True Oxlip, *Primula elatior* |  |
| electr- | கிரே | 1. அம்பர், அம்பர் நிறAmber (amber-colored);
2. மின் (தற்கால மின்சாரம் சார்ந்த, மின்ம) | Broad-billed Motmot, *Electron platyrhynchum*;
Electric Eel, *Electrophorus electricus* |  |
| elegans | இல | எழில், அழகு (Elegant) | Crimson Rosella, *Platycercus elegans * |  |
| enanti | கிரே | எதிர், மாற்றெதிர், (Opposite) | Enantiornithes |  |
| ennea | கிரே | ஒன்பது (Nine) | Scurvy-grass Sorrel, *Oxalis enneaphylla*; Banded Sunfish *Enneacanthus obesus* |  |
| ensatus | இல | வாள்போல (Sword-like) | California Giant Salamander, *Dicamptodon ensatus* |  |
| ensi-, ensis | இல | வாள், கத்தி (Sword, lance) | Jackknife Clam, *Ensis minor*; Swordleaf Rush, *Juncus ensifolius* |  |
| erectus | இல | நேர்நிற்கும், எழுந்திருக்கும் (Upright) | *Homo erectus* ("upright man"); Upright Chickweed, *Moenchia erecta* |  |
| erion, erio- | கிரே | கம்பளி (Wool, woolly) | Common Cottongrass, *Eriophorum angustifolium* |  |
| erosus | இல | உட்பட்டு, ஏறியிறங்கி, அரம் போன்ற (Indented, jagged, serrated) | Jícama, *Pachyrhizus erosus*; Serrated Hinge-back Tortoise, *Kinixys erosa* |  |
| erythros, erythro- | கிரே | சிவப்பு, சே (Red) | Spotted Redshank, *Tringa erythropus*; Dog's-tooth Violet, *Erythronium dens-canis* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### F

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| familiaris | இல | வீட்டு, பொது (Domestic, common) | Dog, *Canis lupus familiaris* |  |
| felis | இல | பூனை (Cat) | Black-footed Cat, *Felis nigripes*; Cat flea, *Ctenocephalides felis* |  |
| flavus | இல | பொன் மஞ்சள் (Golden yellow, light yellow) | Yellow Pitcher Plant, *Sarracenia flava*; Yellow-necked Mouse, *Apodemus flavicollis* |  |
| flor- | இல | பூ, மலர் (Flower) | Southern Magnolia, *Magnolia grandiflora*; Great White Trillium, *Trillium grandiflorum* |  |
| folium | இல | இலை (Leaf) | American Beech, *Fagus grandifolia* |  |
| fulvus | இல | அடர் மஞ்சள், பழுப்புமஞ்சள் (Deep yellow, tawny) | Pacific Golden Plover, *Pluvialis fulva*; Yellow Ground Squirrel, *Spermophilus fulvus* |  |
| fuscus | இல | கார், கரிய, கரும்பழுப்பு (Dark, dark brown) | Sooty Tern, *Sterna fuscata*; Dusky Hopping Mouse, *Notomys fuscus* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### G

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| gaster, gastro-, gastr- | கிரே | வயிறு | Common fruit fly, *Drosophila melanogaster* |  |
| geo- | கிரே | மண், பூமி, புவி (Earth) | Geography, Geology |  |
| glabra | இல *glaber* | மழமழப்பான (Smooth; |  |  |
| phyto- | கிரே | செடி, தாவரம் (Plant) | Astrophytum, *Astrophytum myriostigma* (a cactus) |  |
| platy- | கிரே | தட்டை, தட்டையான, பரந்த (Flat and broad) | Flathead Trout, *Salmo platycephalus* |  |
| poly- | கிரே | பல, பல் (Many) | Common Knotgrass, *Polygonum aviculare*; Polymer |  |
| pratensis | இல | சமவெளி (To the meadow) | Meadow Foxtail, *Alopecurus pratensis* |  |
| protos | கிரே | முதல்; தொல் (First) | Protozoa |  |
| pseudes | கிரே | பொய், போலி (False or fake) | Pastel flower, *Pseuderanthemum variabile* |  |
| pter- | கிரே | சிறகு, இறகு (Wing or remix) | பட்டாம்பூச்சி, *Lepidoptera* (செதிலிறகிகள்); வண்டு "Coleoptera" (காப்புறையிறகிகள்) |  |
| pubescens | இல | தூவி; இளம் (Downy) | Downy Oak, *Quercus pubescens* |  |
| pulchellus | இல | குட்டி; எழில்மிகு (Pretty little) | Green Pygmy Goose, *Nettapus pulchellus* |  |
| punctatus | இல | புள்ளி, புள்ளியுள்ள (Spotted) | Thirteen-spotted Lady Beetle, *Hippodamia tredecimpunctata* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### R

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| repandus | இல | வளைந்தெழு, சுருண்டெழு (Curved upwards, turned up) | Peruvian Apple Cactus, *Cereus repandus*; Hedgehog Mushroom, *Hydnum repandum* |  |
| repens | இல | 1. படர், தவழ் (Creeping, crawling (rēpens));
2. எதிர்பாரா (Unexpected (rĕpens)) | Creeping Buttercup, *Ranunculus repens*; White Clover, *Trifolium repens* |  |
| reptans | இல | படர், தவழ், ஊர்கின்ற (Creeping, crawling) | Creeping Cinquefoil, *Potentilla reptans*; Reptilia |  |
| rhis, rhino- | கிரே | மூக்கு | Orange Leaf-nosed Bat, *Rhinonicteris aurantia* |  |
| rhiza | கிரே | வேர் (Root) | Bushy Seedbox, *Ludwigia helminthorrhiza*; *Rhizobium* (nitogen-fixing soil bacteria) |  |
| rhynchos | கிரே | அலகு, மூக்கு (Beak or snout) | காட்டு வாத்து, *Anas platyrhynchos* |  |
| rhyti-, rhytis | கிரே | சுருக்கம், மடிப்புள்ள (Wrinkled, folded) | Shaggy Moss, *Rhytidiadelphus triquetrus*; *Rhytidodon* (syn. *Rutiodon*) |  |
| rostra | இல | அலகு, மூக்கு, சொண்டு; (Beak, bill, snout) | Common Crossbill, *Loxia curvirostra* |  |
| rostralis | இல | அலகுடன், சொண்டுடன் (With a beak) | Buttoned Snout moth, *Hypena rostralis* |  |
| ruber | இல | சிவப்பு, செம், சே (Red) | Red Valerian, *Centranthus ruber*; Summer Tanager, *Piranga rubra*; Red Maple, *Acer rubrum* |  |
| rufus | இல | சிவப்பு, செம், சே (Reddish, red) | Red Wolf, *Canis rufus* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### S

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| sanguis | இல | இரத்தம், அரத்தம், குருதி, கடுஞ்சிவப்பு | Bloodroot, *Sanguinaria canadensis* |  |
| sapiens | இல | அறிவு, அறிவான (Wise) | recent துணையினம் of humans: *Homo sapiens sapiens* ("very wise man") |  |
| sativus | இல | பயிர்செய்த, விதைத்த (Sown, cultivated) | Pea, *Pisum sativum* |  |
| saura, -saur | கிரே | பல்லி (Lizard) | Lancetfish, *Alepisaurus*; *Maiasaura* (dinosaur) |  |
| septem- | இல | எழு, ஏழு | Seven-spot Ladybird, *Coccinella septempunctata* |  |
| silvestris | இல | காட்டு, அடவி (Of the wood; wild) | Wild Cat, *Felis silvestris* |  |
| sinensis | இல | சீன (சீனாவில் இருந்து) | Tea, *Camellia sinensis* |  |
| specios- | இல | பகட்டு, வெளிக்காட்டு, எழில்மிகு (showy) | Queen's Crape-myrtle, *Lagerstroemia speciosa*; Japanese Lily, *Lilium speciosum* |  |
| sperma | கிரே | விதை, காழ் | African daisies, *Osteospermum* |  |
| sphen- | கிரே | அகப்பு, ஆப்பு (Wedge) | Tuatara, *Sphenodon punctatus* |  |
| stoma | கிரே | வாய், திறப்பு (Mouth, opening) | Stomate, Gnathostomata |  |
| striatus | இல | வரிவரியாக, அடுக்கடுக்காக (Striped) | Striated Heron, *Butorides striatus* |  |
| suchos | கிரே | முதலை | Eusuchia, *Koolasuchus* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### T

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| tardus, tardi- | இல | மெல்ல, மெதுவாக, பிந்தி (Slow, late) | Great Bustard, *Otis tarda*; Chisos Mountains Oak, *Quercus tardifolia* |  |
| tele-, tel- | கிரே τηλε- | தொலைவு, தொலை (Far, distant) | New South Wales Waratah, *Telopea speciosissima* |  |
| tenuis | இல | மெல், மெலிந்த, ஒல்லியான | Slender Rush, *Juncus tenuis*; Plealeaf Knotweed, *Polygonum tenue* |  |
| tetra- | கிரே τετρα- | நால், நான்கு | Four-leaved Allseed, *Polycarpon tetraphyllum*; Tetrapoda |  |
| tinctorius | இல | சாயம், சாயமிட | Woad, *Isatis tinctoria* |  |
| tomentosus | இல | அடுக்காக, திரண்டு | Fuzzy Mock-orange, *Philadelphus tomentosus* |  |
| tres, tris, tri- | இல-கி τρία | மூ, மூன்று | Black-legged Kittiwake, *Rissa tridactyla* |  |
| trich-, thrix | கிரே θρίξ, τριχ- | முடி, மயிர் | Cloud ear fungus, *Auricularia polytricha* |  |
| triquetrus | இல | முக்கோண, மும்முனை, மும்மூலை, மும்முக்கு | Three-cornered Garlic, *Allium triquetrum* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### U

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| unus | இல | ஓர், ஒன்று, ஒற்றை | *Monotropa uniflora* |  |
| ura | கிரே οὐρά | வால், வால் சார்ந்த, வால் தொடர்பாக | Mourning Dove, *Zenaida macroura* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### V

| **இலத்தீன்/கிரேக்கம்** | **மொழி** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| variabilis | இல | மாறும், வெவ்வேறு | Grey Bunting, *Emberiza variabilis* |  |
| variegatus | இல | புள்ளியுடைய; பன்னிற (Variegated) | Variegated Laughingthrush, *Garrulax variegatus*; Croton, *Codiaeum variegatum* |  |
| velox, velocis | இல | விரைந்து | Swift Fox, *Vulpes velox*; *Velociraptor* |  |
| ventralis | இல | வயிற்று, அடிப்பகுதி, அகடு | Hispaniolan Parrot, *Amazona ventralis*; Southern Dwarf Chameleon, *Bradypodion ventrale* |  |
| vernus, vernalis | இல | வேனில், இளவேனில் (Spring) | Spring Gentian, *Gentiana verna*; Spring Pheasant's Eye, *Adonis vernalis* |  |
| verrucosus | இல | சொரசொரப்பான (Rough skinned) | Javan Warty Pig, *Sus verrucosus*; Reef Stonefish, *Synanceia verrucosa* |  |
| versicolor | இல | பல்நிற, பன்னிற (Many-colored) | Varied Honeyeater, *Lichenostomus versicolor*; Vietnam Mouse-deer, *Tragulus versicolor* |  |
| verus | இல | உண்மை, மெய் (True, genuine) | True Aloe, *Aloe vera*; Lady's Bedstraw, *Galium verum* |  |
| villosus | இல | முடியுடைய, மயிரடர் (Hairy, shaggy) | Hairy Woodpecker, *Picoides villosus*; Hairy Vetch, *Vicia villosa* |  |
| viridis | இல | பச்சை, பசுமை, பைம் (Green) | Green Alder, *Alnus viridis*; Frog Orchid, *Coeloglossum viride* |  |
| virosus | இல | நச்சு, நஞ்சு (Poisonous) | Poisonous Lettuce, *Lactuca virosa*; Cowbane, *Cicuta virosa* |  |
| volans | இல | பற, பறக்கும் | Southern Flying Squirrel, *Glaucomys volans* |  |
| vulgaris | இல | பொது (Common) | Common Octopus, *Octopus vulgaris*; Common Privet, *Ligustrum vulgare* | } |
# இலத்தீன் கிரேக்க அறிவியற்பெயர்ப் பட்டியல்

## பெயர்ப் பட்டியல்

### W, X, Y, Z

| **Latin/Greek** | **Language** | **தமிழ் (ஆங்கிலம்)** | **எடுத்துக்காட்டு** |  |
| --- | --- | --- | --- | --- |
| xanthos | G | மஞ்சள் (Yellow) | Yellow Staining Mushroom, *Agaricus xanthodermus* |  |
| zygos | G | இணைந்த, ஒட்டிய, ஒன்றிய (Joined) | Zygoptera | } |
# இலத்தீன் கிரேக்க அறிவியற்பெயர்ப் பட்டியல்

## வெளியிணைப்புகள்

- Latin names decoded with relevant images/photos at agrozoo.net .
- "The Botanary" at "Dave's Garden".
- Dictionary of botanical epithets
- European Species Names in Linnaean, Czech, English, German and French
# வெஸ்ட்மின்ஸ்டர்

**வெஸ்ட்மின்ஸ்டர் ** (*Westminster*) இங்கிலாந்தின் வெஸ்ட்மின்ஸ்டர் நகரத்தினுள் மைய லண்டன் பகுதியில் அமைந்துள்ள ஓர் குடிப்பகுதியாகும். இது தேம்சு ஆற்றின் வடகரையில் லண்டன் நகரத்தின் தென்மேற்கிலும் சாரிங் கிராசிலிருந்து தென்மேற்கே தொலைவிலும் அமைந்துள்ளது. இங்கு லண்டனின் வரலாற்றுச் சிறப்புமிக்க மற்றும் பெருமைமிக்க இடங்கள் பல உள்ள காரணத்தால் சுற்றுலாப் பயணிகளை ஈர்க்கிறது. இவற்றில் சிலவாக வெஸ்ட்மின்ஸ்டர் அரண்மனை, பக்கிங்காம் அரண்மனை, வெஸ்ட்மின்ஸ்டர் மடம் மற்றும் வெஸ்ட்மின்ஸ்டர் பேராலயம் ஆகியன உள்ளன.  
வரலாற்றின்படி மிடில்செக்சின் பகுதியான இதற்கு *வெஸ்ட்மின்ஸ்டர்* என்ற பெயர் வெஸ்ட்மின்ஸ்டர் மடத்தை அடுத்துள்ள பகுதி - (வெஸ்ட்- மேற்கு மின்ஸ்டர் - தேவாலயம்) என்பதால் அமைந்தது. இதுதான் இங்கிலாந்து அரசின் இருப்பிடமாகவும் பின்னர் பிரித்தானிய அரசின் இருப்பிடமாகவும் ஆயிரம் ஆண்டுகளாக இருந்தது. ஐக்கிய இராச்சிய நாடாளுமன்றம் இயங்குகின்ற இங்குள்ள வெஸ்ட்மின்ஸ்டர் அரண்மனை உலக பாரம்பரியக் களம்|யுனெஸ்கோ உலக பாரம்பரியக் களங்களில் ஒன்றாக விளங்குகிறது.
# வெஸ்ட்மின்ஸ்டர்

## வெளியிணைப்புகள்

- Westminster Borough Council
- Westminster Walks - from Findlay Muirhead's 1927 guidebook to *London and its Environs*
- Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
- Palmer's Village, a deserted village in Westminster
# வெஸ்ட்மின்ஸ்டர் அரண்மனை

**வெஸ்ட்மின்ஸ்டர் அரண்மனை** (*Palace of Westminster*), அல்லது **நாடாளுமன்ற அவைகள்**(Houses of Parliament) ஐக்கிய இராச்சியத்தின் நாடாளுமன்றத்தின் இரு அவைகளும்- மக்களவை, குறுமன்னர்கள் அவை- அமர்கின்ற இடமாகும். தேம்சு ஆற்றின் வடகரையில் வெஸ்ட்மின்ஸ்டர் நகரின் லண்டன் பரோவின் மையப் பகுதியில் வரலாற்றுச் சிறப்பு மிக்க வெஸ்ட்மின்ஸ்டர் மடத்தின் அண்மையில் உள்ளது. அரசாங்கக் கட்டிடங்களான வைட் ஹால் மற்றும் டௌனிங் சாலை இதற்கு அண்மையிலேயே உள்ளன. இந்தப் பெயர் இரு கட்டிடங்களுக்கு பொதுவானதாக உள்ளது; *பழைய அரண்மனை* - 1834ஆம் ஆண்டில் எரிந்துபோன பழங்கால கட்டிடம், மற்றொன்று அதன் மாற்றாக தற்போதிருக்கும் *புதிய அரண்மனை*. இந்த அரண்மனை அரசாங்கச் சடங்குகளுக்கு அரசியின் வசிப்பிடமாக தனது தகுதியையும் கம்பீரத்தையும் தக்க வைத்துள்ளது.
# உ. வே. சாமிநாதையர் நூலகம்

, சென்னை]]  
**உ.வே.சாமிநாதையர் நூலகம்** என்பது தமிழ் இலக்கியங்களைப் பதிப்பதில் ஈடுபட்ட உ.வே.சாமிநாதையர் அவர்கள் சேகரித்த நூல்களைக் கொண்ட நூலகம் ஆகும். உ.வே. சாமிநாதையர் நினைவாக, 1943-இல் சென்னை, பெசண்ட் நகர், அருண்டேல் கடற்கரை சாலையில் நிறுவப்பட்ட பொது நூலகம் ஆகும். இங்கு 1,832 நூல்களும்; 939 அரிய தமிழ்ச் சுவடிகளும், உ.வே.சா. தம் கைப்பட பிற தமிழ் அறிஞர்களுக்கு எழுதிய 3,000 கடிதங்களும் மற்றும் அவரின் நாட்குறிப்புகளும் உள்ளன. மேலும் பல அச்சுப் பதிக்கப்படாத சுவடிகளும் இங்கு உள்ளன. இந்நூலகம் தமிழ்நாடு அரசின் பொது நூலக இயக்ககத்தால் நிருவகிக்கப்படுகிறது. இந்நூலகம் காலை 9.30 முதல் மாலை 5 மணிவரை செயல்படுகிறது.
# உ. வே. சாமிநாதையர் நூலகம்

## வரலாறு

1942-ஆம் ஆண்டு உ.வே.சாமிநாதையர் மறைவுக்குப் பிறகு, அவரால் சேகரிக்கப்பட்ட நூல்களைப் பாதுகாத்து ஒரு நூலகமாக்க அவரது மகனான கலியாண சுந்தர ஐயர் விரும்பினார். இவரது விருப்பத்திற்கிணங்க பிரம்மஞான சபையின் உறுப்பினரும், கலாசேத்திராவின் தலைவியான ருக்மிணி தேவி அருண்டேல் அவர்கள் உ.வே.சா.வின் சேகரிப்பில் இருந்த சுவடிகளையும் அரிய குறிப்புகளையும் பெற்று, சென்னை அடையாறில் உள்ள பிரம்ம ஞான சபையின் தலைமை அலுவலக கட்டடத்தில் *மகாமகோபாத்தியாய டாக்டர் உ.வே.சாமிநாதையர் நூல் நிலையம்* என்ற பெயரில் நூல் நிலையத்தை 1943 சூலை 5 அன்று நிறுவினார். அந்த நூலகமானது இந்த இடத்திலேயே சுமார் இருபது ஆண்டுகள் இயங்கிவந்தது. அதன் பின்னர்த் திருவான்மியூருக்கு மாற்றப்பட்டு கலாசேத்திரா கட்டடத்தின் ஒரு பகுதியில் இயங்கிவந்தது.  
இந்த நூலகத்துக்குச் சொந்த கட்டடம் வேண்டும் என்ற கோரிக்கை எழுந்தது. இதையடுத்து, நூலகக் கட்டடம் கட்ட நடுவண் அரசு, பாதித்தொகையை ஏற்க முன்வந்தது. தமிழக அரசு அளித்த தொகை மற்றும் தமிழ் அன்பர்கள் அளித்த நன்கொடையைக் கொண்டு நூலகத்துக்குச் சொந்த கட்டடத்தைச் சென்னை, பெசன்ட் நகரில், அருண்டேல் கடற்கரைச் சாலையில் கட்டடம் கட்டும் பணிகள் 1962-இல் தொடங்கியது. பணிகள் முடிந்ததையடுத்து 1967, மே 22 அன்று திறக்கப்பட்டது. இந்த நூலகத்தின் நுழைவாயியில் 1997-ஆம் ஆண்டு உ.வே.சாமிநாதையருக்கு வெண்கலச் சிலை நிறுவப்பட்டது.
# உ. வே. சாமிநாதையர் நூலகம்

## இதனையும் காண்க

- என் சரித்திரம்
# தேம்சு ஆறு

**தேம்ஃசு ஆறு ** (*River Thames*, *தேம்ஸ் ஆறு*) இங்கிலாந்தின் தென்பகுதியில் பாயும் ஆறாகும். முழுமையும் இங்கிலாந்தினுள்ளேயே ஓடும் நீளமான ஆறாகவும் ஐக்கிய இராச்சியத்தில் இரண்டாவது மிகப் பெரும் ஆறாகவும் விளங்குகிறது. இது லண்டன் நகரின் மையப்பகுதியில் பாய்வதால் பரவலாக அறியப்பட்டாலும் ஆக்சுஃபோர்ட், ரீடிங், ஹென்லே, வின்ட்சர், கிங்சுடன், ரிச்மோன்ட் ஆகிய பல முக்கிய நகரங்களை ஒட்டியும் ஓடுகிறது.  
இந்த ஆற்றின் பெயரொட்டு பல புவியியல் மற்றும் அரசியல் உள்பொருட்களுக்கு இடப்பட்டுள்ளன: ஆக்சுஃபோர்டிற்கும் மேற்கு லண்டனுக்கும் இடைப்பட்ட பகுதி *தேம்சு பள்ளத்தாக்கு* என்றும் பேரலை தேம்சை அடுத்துள்ளப் பகுதி *தேம்சு கேட்வே* என்றும் கிழக்கு இலண்டன் *தேம்சு கழிமுகம்* என்றும் அழைக்கப்படுகின்றன.
# தேம்சு ஆறு

## வெளியிணைப்புகள்

- Where Thames Smooth Waters Glide – by John Eade
- Floating Down the River: River Thames and Boaty Things
- Thames Path.com – Includes news features
- BBC interactive map of the River Thames
- The River Thames Guide – Covers all of the Thames and many aspects including Accommodation, Thames Information, etc.
- The River Thames Society
- Thames Path Online Guide
- River Thames Conditions
- Thames Path National Trail
# கன்னன்குடா

**கன்னன்குடா** இலங்கையின் கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவிலுள்ள ஒரு தமிழர்கள் வாழும் கிராமம்.
# கன்னன்குடா

## அமைவிடம்

கன்னன்குடா கிராமமானது இலங்கை கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவில் மட்டக்களப்பு நகரிலிருந்து 12 கிலோமீற்றர் தொலைவில் அமைந்துள்ளது. மட்டக்களப்பு நகரை படுவான்கரை பிரதேசத்துடன் இணைக்கும் வலையிறவுப் பாலத்தினூடாக இக்கிராமத்தினை சென்றடையலாம்.
# கன்னன்குடா

## வாழ்வாதாரம்

கன்னன்குடா கிராமமானது மிகப் பரந்த நெல் வயல்களை கொண்ட பிரதேசமாகும். அகையால் இப்பிரதேச மக்களில் கணிசமானவர்கள் விவசாயத்தினை தமது பிரதான வாழ்வாதரமாகக் கொண்டுள்ளனர்.
இக்கிராமம் மட்டக்களப்பு வாவிக் கரையில் அமைந்துள்ளதால், மீன்பிடித்தல் கைத்தொழிலும் மேற்கொள்ளப்படுகிறது.
# கன்னன்குடா

## பாடசாலை

படுவான்கரைப் பிரதேசத்திலுள்ள மிகப் பிரபலமான பாடசாலை மட்/கன்னன்குடா மகா வித்தியாலயமாகும். இதுவே இப் பிரதேசத்தில் உள்ள க.பொ.த. உயர்தரம் வரை கற்பிக்கப் படும் பாடசாலையாகும்.
# கன்னன்குடா

## ஆலயங்கள்

கன்னன்குடா கண்ணகை அம்மன் ஆலயமானது வரலாற்று சிறப்பு மிக்கது. இங்கு கண்ணகை அம்மனுக்கு ஆண்டு தோறும் வைகாசி மாதம் ஒன்பது(9) நாட்கள் வருடாந்த சடங்கு உற்சவம் நடைபெறும்.
கண்ணகை அம்மன் கோயிலுக்கு அருகில், பிள்ளையார் கோவில் ஒன்றும் அமைந்துள்ளது.
# கன்னன்குடா

## கலைகள்

மட்டக்களப்பு மாவட்டத்திலேயே தமிழர் பாரம்பரியக் கைலையம்சமான நாட்டுக்கூத்துக்கு பெயர்போன இடம் கன்னன்குடாவாகும். இங்கு இடம்பெறும் கண்ணகை அம்மன் சடங்கின்போது இரவு வேழைகளில் ஆலய வழாகத்தில் கூத்துக் கழரி அமைத்து பல நாட்டுக் கூத்துக்கள் அரங்கேற்றப்படுகின்றன.
அதுமட்டுமல்லாது, தமிழர் பாரம்பரியக் கலைகளான கும்மி, கரகம், கோலாட்டம் போன்றனவும் இங்கு மறையாமல் காணப்படுகின்றன.